stanford-oval/wikipedia huggingface dataset:
Sauna (näytelmä)
Sauna dystooppisena teoksena

Dystopian ytimessä on ristiriita yksilön ja totalitaristisen valtion välillä. Saunassa Tšudakov ponnistelee saadakseen keksinnölleen huomiota, mutta raskas byrokraattinen koneisto ei jousta yksilön toiveiden edessä. Pobedonosikovin sihteeri Optimistenko ojentaa puheille pyrkivää Tšudakovia teoksen sivulla 48: "Henkilökohtaisella yksilöllä ei historiassa ole suurtakaan merkitystä." Pobedonosikovin byrokraattinen koneisto ylläpitää yhteiskuntaa, jossa yksilön innokkuus ja aloitteellisuus eivät ole toivottuja ominaisuuksia. Koska dystopia sisältää aina muutoksen ja paremman tulevaisuuden toiveen, kuljettaa aikakone maailmaan, jossa työn ja keksimisen into ovat keskeisiä arvoja.
Saunassa voidaan nähdä myös muita dystooppisen kerronnan erityispiirteitä, kuten varoittavuus, hierarkkisen yhteisön kuvaus, tieteisfiktiiviset elementit ja satiirinen yhteiskunnan kuvaus. Teoksen teemoina voidaan erottaa yksilön vapauden rajoittaminen ja yhdenmukaisuuteen pakottaminen sekä ihmisen vallanhalu ja välinpitämättömyys. Teoksesta voi myös löytää kielen ja vallan suhteita ilmaisevia repliikkejä, kuten esimerkiksi henkilöiden puhutteleminen ilman yksilöllisiä nimiä. Kaikki nämä mainitut ominaisuudet ovat dystopioille tyypillisiä piirteitä ja teemoja.
Aiheesta muualla

Tieteen termipankki: Dystopia tieteentermipankki.fi.
Vladimir Majakovski – vallankumouksen villi ampiainen agricola.utu.fi.
Shallow Believer

| Shallow Believer The Used |
| --- | --- | --- |

EP-levyn tiedot
 Äänitetty : 2001–2007
 Julkaistu: 19. helmikuuta 2008
 Tuottaja(t): John Feldman
 Tyylilaji: post-hardcore, pop-punk, vaihtoehtorock
 Kesto: 33.45
 Levy-yhtiö: Reprise
The Usedin muut julkaisut
| Lies for the Liars 2007 | Shallow Believer 2008 | Artwork 2009 |
Shallow Believer on amerikkalaisen rockyhtyeen The Usedin 19. helmikuuta 2008 digitaalisesti julkaistu EP.
Se on kokoelma singlejen b-puolia kolmelta aikaisemmalta pitkäsoitolta. EP:n nimi tulee "Slit Your Own Throat" -kappaleen sanoista.
Kappaleet

Dark Days – 3.46 (Lies for the Liars)
Slit Your Own Throat – 3.04 (Lies for the Liars)
Devil Beside You – 3.45 (Lies for the Liars)
Into My Web – 3.37 (In Love and Death)
My Pesticide – 3.05 (Lies for the Liars)
Choke Me – 2.00 (The Used)
Sun Comes Up – 3.57 (Lies for the Liars)
Sick Hearts – 3.27 (Lies for the Liars)
The Back of Your Mouth – 3.19 (In Love and Death)
Tunnel – 3.44 (Lies for the Liars)
Pain – 4.30 (Bonusraita, Lies for the Liars)
Arviot

AbsolutePunk: 69%
Aiheesta muualla

Shallow Believer discogs.com -sivustolla
Tiago Camilo

| Mitalit | Mitalit | Mitalit |  |
| --- | --- | --- | --- |
|  Tiago Camilo vuonna 2016 |  Tiago Camilo vuonna 2016 |  Tiago Camilo vuonna 2016 |  |
Maa:   Brasilia
Miesten judo
|  Olympialaiset  |  Olympialaiset  |  Olympialaiset  |  |
|  Hopeaa | Sydney 2000 | 73 kg |  |
|  Pronssia | Peking 2008 | 81 kg |  |
| MM-kilpailut  | MM-kilpailut  | MM-kilpailut  |  |
|  Kultaa | Rio de Janeiro 2007 | 81 kg |  |
| Pan-Amerikan kisat  | Pan-Amerikan kisat  | Pan-Amerikan kisat  |  |
|  Kultaa | Santo Domingo 2003 | 73 kg |  |
|  Kultaa | Rio de Janeiro 2007 | 90 kg |  |
|  Kultaa | Guadalajara 2011 | 90 kg |  |
Tiago Henrique de Oliveira Camilo (s. 24. toukokuuta 1982 Bastos, São Paulo, Brasilia) on brasilialainen judoka, maailmanmestari ja kaksinkertainen olympiamitalisti.
Camilo voitti vuonna 1998 alle 66 kg:n sarjan sekä World Youth Games -kilpailuissa Moskovassa että alle 20-vuotiaiden MM-kilpailuissa Calissa. Sydneyn olympialaisissa 2000 hän saavutti hopeaa alle 73-kiloisissa hävittyään loppuottelussa italialaiselle Giuseppe Maddalonille. Pan-Amerikan mestaruuskilpailuissa Caguasissa 2005 hän oli alle 81 kg:n sarjassa toinen.
Camilo voitti vuonna 2007 kultaa alle 90 kg:n sarjassa sekä Pan-Amerikan mestaruuskilpailuissa Montrealissa että Pan-Amerikan kisoissa Rio de Janeirossa. Myöhemmin samana vuonna hän voitti Riossa myös maailmanmestaruuden 81 kg:n sarjassa kukistettuaan loppuottelussa Ranskan Anthony Rodriguezin. Pekingin olympialaisissa 2008 hän sai samassa sarjassa pronssia. Tokion MM-kilpailuissa 2010 hän oli 90-kiloisissa seitsemäs. Hän voitti sotilaiden maailmanmestaruuden samassa painoluokassa Rio de Janeirossa 2011.
Camilo sai kultaa 90 kg:n painoluokassa Guadalajaran Pan-Amerikan kisoissa 2011. Lontoon olympialaisissa 2012 hän sijoittui viidenneksi. Pan-Amerikan mestaruuskilpailuissa San Josessa 2013 hän sai hopeaa. Seuraavana vuonna hän voitti Pan-Amerikan mestaruuden Guayaquilissa ja sai pronssia MM-joukkuekilpailussa Tšeljabinskissa.
Camilo on saavuttanut masters-, GP- ja Grand Slam -kilpailuissa yhden turnausvoiton, neljä kakkossijaa ja viisi kolmossijaa. Maailmancupeissa ja Continental Open -kilpailuissa hän on saavuttanut kaksi voittoa, kaksi kakkossijaa ja kolme kolmossijaa.
Sauber C17

| Sauber C17 |
| --- | --- |

Talli:   Sauber
Suunnittelija(t):   Leo Ress
Kuljettajat:  14.  Jean Alesi  15.  Johnny Herbert
Teknisiä tietoja
Renkaat:  G Goodyear
Polttoaine:  Shell
Runko:  hiilikuitumonokokki
Moottori:  Petronas SPE01D (Ferrari), 75° V10
Voimansiirto:  Sauber 6-vaihteinen puoliautomaattinen pituussuuntainen vaihdelaatikko
Kilpailuhistoria
Debyytti:  Australian GP 1998
Kilpailuja:  16
Voittoja:  0
Paalupaikkoja:  0
Nopeimpia kierroksia:  0
Palkintosijoja:  1
MM-pisteitä:  10
Sauber C17 oli Leo Ressin suunnittelema auto, jolla Sauber-talli kilpaili Formula 1 -kaudella 1998. Autoa ajoivat Benettonilta siirtynyt Jean Alesi ja kolmatta vuotta tallissa ollut Johnny Herbert.
Kausi 1998 vahvisti Sauberin aseman kunnioitettavana keskiluokan tallina, joka ei kyennyt tekemään läpimurtoa tullakseen kärkitalliksi. Tallin auto oli nopea ja luotettava, mutta ei tarpeeksi, jotta pisteitä olisi kyetty keräämään säännöllisesti. Alesi ja Herbert itse asiassa sijoittuivat pisteiden ulkopuolelle seitsemänneksi kaiken kaikkiaan viisi kertaa. Kauden kohokohta oli Alesin kolmas tila Belgiasta. Pitkälti tämän ansiosta hän teki tallin kanssa sopimuksen seuraavaksi kaudeksi. Herbert sen sijaan kadotti motivaationsa huonon onnen ja vain yhden pistesijan takia. Hän päätti lähteä seuraavaksi kaudeksi Stewart-talliin. Seuraavalla kaudella hänet korvasi Pedro Diniz.
Talli sijoittui valmistajien MM-sarjassa kuudenneksi saavuttaen kymmenen MM-pistettä. Tämä oli toistaiseksi tallin paras sijoitus, mutta kärkitalleihin, kuten Ferrariin ja McLareniin, oli vielä matkaa.
Formula 1 -tulokset

| Kausi | Talli | Moottori | Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1998 | Sauber | Petronas V10 | G |  | AUS | BRA | ARG | SMR | ESP | MON | CAN | FRA | GBR | AUT | GER | HUN | BEL | ITA | LUX | JPN | 10 | 6. |
| 1998 | Sauber | Petronas V10 | G |   Jean Alesi | Kesk. | 9 | 5 | 6 | 10 | 12 | Kesk. | 7 | Kesk. | Kesk. | 10 | 7 | 3 | 5 | 10 | 7 | 10 | 6. |
| 1998 | Sauber | Petronas V10 | G |   Johnny Herbert | 6 | 11 | Kesk. | Kesk. | 7 | 7 | Kesk. | 8 | Kesk. | 8 | Kesk. | 10 | Kesk. | Kesk. | Kesk. | 10 | 10 | 6. |
Aiheesta muualla

Wikimedia Commonsissa on kuvia tai muita tiedostoja aiheesta .
Sauber C17 - The Formula One DataBase (Arkistoitu – Internet Archive)
Sauber C17 - ChicaneF1
Sauber C17 - F1Olivier (Arkistoitu – Internet Archive)
Autot, jotka kilpailivat Formula 1 -kaudella 1998
McLaren MP4/13
Ferrari F300
Williams FW20
Jordan 198
Benetton B198
Sauber C17
Arrows A19
Stewart SF02
Prost AP01
Minardi M198
Tyrrell 026
Telnet

| TCP/IP-pino |
| --- | --- |
sovelluskerros sovelluskerros: BGP · DHCP · DNS · ESMTP · FTP · HTTP · IMAP · IRC · LDAP · MGCP · NNTP · NTP · POP3 · RPC · RTP · RTSP · SIP · SMTP · SNMP · SOCKS · SSH · Telnet · TLS/SSL · XMPP  ·  (..lisää..)
kuljetuskerros kuljetuskerros: TCP · UDP · QUIC · DCCP · SCTP · RSVP · RIP · ECN
verkkokerros verkkokerros: IP (IPv4 ja IPv6) · ICMP (ICMPv6) · IGMP · IPsec
siirtoyhteyskerros: ARP · IS-IS · NDP · OSPF · L2TP · PPP
fyysinen kerros
Telnet on yhteysprotokolla pääteyhteyksiin Internetin ylitse. Telnet on myös telnet-protokollaa käyttävä hyvin yleinen ohjelma.
Usein pääteyhteys muodostetaan asiakkaan tietokoneesta palvelimen komentorivipalveluihin, jolloin päästään käyttämään palvelimen ohjelmia ja palveluita, esimerkiksi lukemaan sähköpostia.
Telnet-ohjelma löytyy käytännössä kaikilta käyttöjärjestelmiltä vakiona lukuisien Internetistä löytyvien hyvien pääte-emulaattorien lisäksi.
Koska telnet-protokollan asiakaspuoli ei oletusarvoisesti liikennöi palvelinpuolelle mitään protokollakohtaista, voi telnet-ohjelmia käyttää myös yksinkertaisten puhtaiden TCP-yhteyksien ottamiseen tiettyihin palveluihin vaikkapa niiden testaamista varten.
Telnet ei salaa liikennettä (mukaan luettuna salasanoja) millään tavalla, ja muutenkin protokollan tietoturvan taso on heikko. Muun muassa tämän vuoksi telnetin käyttö pääteyhteyksiin on 1990-luvun lopulta alkaen vähentynyt jyrkästi. SSH-protokolla on monissa käyttötarkoituksissa käytännössä korvannut telnetin.
Standardointi

RFC 15
RFC 854 - Telnet Protocol Specification
RFC 855
Sauber C16

| Sauber C16 |
| --- | --- |

Talli:   Sauber
Suunnittelija(t):   Leo Ress
Kuljettajat:  16.  Johnny Herbert  17.  Nicola Larini  17.  Gianni Morbidelli  17.  Norberto Fontana
Teknisiä tietoja
Renkaat:  G Goodyear
Polttoaine:  Shell
Runko:  hiilikuitumonokokki
Moottori:  Petronas SPE-01 V10 (Ferrari 046)
Voimansiirto:  Sauber 6-vaihteinen puoliautomaattinen pituussuuntainen vaihdelaatikko
Kilpailuhistoria
Debyytti:  Australian GP 1997
Kilpailuja:  17
Voittoja:  0
Paalupaikkoja:  0
Nopeimpia kierroksia:  0
Palkintosijoja:  1
MM-pisteitä:  16
Sauber C16 oli Leo Ressin suunnittelema auto, jolla Sauber-talli kilpaili Formula 1 -kaudella 1997. Autoa ajoi pääasiassa Johnny Herbert, joka oli toista vuottaan tallissa, ja Nicola Larini. Larinin paikan tallissa varmisti sopimus, jonka kautta talli sai Ferrarin edellisen kauden moottorit. Näille moottoreille annettiin nimeksi Petronas. Tämä sopimus kesti, kunnes BMW osti tallin kaudeksi 2006.
Kuitenkin Larini, joka oli Ferrarin testikuljettaja, oli tyytymätön Sauberin kunnianhimoon. Tämän takia hän lopetti vain viiden Grand Prix'n jälkeen. Italialainen Gianni Morbidelli tuli korvaamaan Larinia, mutta hän mursi kätensä kahteen otteeseen kauden aikana. Häntä taas tuli korvaamaan tulokas Norberto Fontana.
Vastoin joitain odotuksia auto oli kilpailukykyinen heti kauden alusta lähtien. Kilpailukykyisyys laski kauden loppua kohti kehitystöiden vähyyden vuoksi. Herbertin onnistuneen kauden kohokohta oli Unkarin GP:n kolmas sija. Kilpailussa hän voitti muun muassa molemmat Ferrarit. Herbert keräsi tallin kaikki, paitsi yhden, pisteet.
Talli sijoittui valmistajien MM-loppupisteissä lopulta seitsemänneksi 16 MM-pistettä keränneenä.
Formula 1 -tulokset

Lihavointi merkitsee paalupaikkaa, kursivointi kilpailun nopeinta kierrosta.
| Kausi | Talli | Moottori | Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1997 | Sauber | Petronas V10 | G |  | AUS | BRA | ARG | SMR | MON | ESP | CAN | FRA | GBR | GER | HUN | BEL | ITA | AUT | LUX | JPN | EUR | 16 | 7. |
| 1997 | Sauber | Petronas V10 | G |   Johnny Herbert | Kesk. | 7 | 4 | Kesk. | Kesk. | 5 | 5 | 8 | Kesk. | Kesk. | 3 | 4 | Kesk. | 8 | 7 | 6 | 8 | 16 | 7. |
| 1997 | Sauber | Petronas V10 | G |   Nicola Larini | 6 | 11 | Kesk. | 7 | Kesk. |  |  |  |  |  |  |  |  |  |  |  |  | 16 | 7. |
| 1997 | Sauber | Petronas V10 | G |   Gianni Morbidelli |  |  |  |  |  | 14 | 10 | Loukk. | Loukk. | Loukk. | Kesk. | 9 | 12 | 9 | 9 | DNS | Loukk. | 16 | 7. |
| 1997 | Sauber | Petronas V10 | G |   Norberto Fontana |  |  |  |  |  |  |  | Kesk. | 9 | 9 |  |  |  |  |  |  | 14 | 16 | 7. |
Aiheesta muualla

Wikimedia Commonsissa on kuvia tai muita tiedostoja aiheesta .
Sauber C16 - The Formula One DataBase
Sauber C16 - ChicaneF1
Sauber C16 - F1Olivier (Arkistoitu – Internet Archive)
Autot, jotka kilpailivat Formula 1 -kaudella 1997
Williams FW19
Ferrari F310B
Benetton B197
McLaren MP4/12
Jordan 197
Prost JS45
Sauber C16
Arrows A18
Stewart SF01
Tyrrell 025
Minardi M197
Lola T97/30
Tiago (futsalpelaaja)

| Mitalit | Mitalit | Mitalit |  |
| --- | --- | --- | --- |
|  Tiago  |  Tiago  |  Tiago  |  |
Maa:  Brasilia
Miesten futsal
| MM-kilpailut  | MM-kilpailut  | MM-kilpailut  |  |
|  Kultaa | Brasilia 2008 |  |  |
|  Kultaa | Thaimaa 2012 |  |  |
| Pan-Amerikan kisat  | Pan-Amerikan kisat  | Pan-Amerikan kisat  |  |
|  Kultaa | Rio de Janeiro 2007 |  |  |
Tiago de Melo Marinho (eli Tiago; s. 9. maaliskuuta 1981 São Paulo) on brasilialainen futsalmaalivahti. Hän edustaa Krona Futsalia ja Brasilian futsalmaajoukkue.
Tiago on kaksinkertainen maailmanmestari vuosien 2008 ja 2012 MM-kilpailuista. Vuoden 2008 MM-kisoissa, jotka olivat myös Tiagon uran ensimmäiset, hänet valittiin turnauksen parhaaksi maalivahdiksi eli palkittiin Golden Glovella. Vuonna 2007 Tiago voitti Brasilian kanssa kultaa Pan-Amerikan kisoista Rio de Janeirosta.
Koko seurajoukkueuransa kotimaassaan pelannut Tiago pelaa nykyisin kotimaansa pääsarjan Krona Futsalissa. Hän on osallistunut kaksiin MM-kilpailuihin.
Käännös suomeksi
Timo Honkela

Timo Honkela Helsingin kirjamessuilla 2017.
Timo Untamo Honkela (4. elokuuta 1962 Kalajoki – 9. toukokuuta 2020 Helsinki) oli suomalainen tekoälytutkija.
Honkela toimi vuosina 2014–2018 digitaalisten aineistojen tutkimuksen määräaikaisena professorina Helsingin yliopistossa ja Kansalliskirjaston Digitointikeskuksessa Mikkelissä. Aiemmin hän toimi tutkijana Aalto-yliopiston tietojenkäsittelytieteen laitoksella, jossa hän johti laskennallisten kognitiivisten järjestelmien tutkimusryhmää. Hän oli kieliteknologian dosentti Helsingin yliopistossa ja tietämystekniikan (erityisesti tietoteoreettista, kognitiivista ja sosiaalista mallinnusta koskevassa vuorovaikutussuunnittelussa) dosentti Taideteollisen korkeakoulun medialaboratoriossa, jossa Honkela toimi virkaatekevänä professorina vuosina 1998–2000. Hän on kertonut omista opinto- ja työelämän kokemuksistaan yhteisblogissa 375 humanistia.
Honkelan 2017 ilmestyneen kirjan Rauhankone tekemisen ja julkaisemisen avuksi syntyi aikaisemmin samana vuonna kansanliike. Kirja sisältää Honkelan ajatuksia tekoälyn ja koneoppimisen valjastamisesta tuottamaan ihmisille hyvää.
Honkelalla diagnosoitiin 2014 parantumaton aivosyöpä.
Honkelalle myönnettiin 2018 Mensa-palkinto.
Julkaisuja

Timo Honkela (kirj.) & Jani Kaaro (toim.): Rauhankone: Tekoälytutkijan testamentti.  Helsinki:  Gaudeamus, 2017.  ISBN 978-952-495-438-9.
Aiheesta muualla

Timo Honkela 375 humanistia. Helsingin yliopiston humanistinen tiedekunta.
Mustonen, Minna: Kalajoelta lähtöisin ollut emeritusprofessori, tekoälytutkija Timo Honkela (1962–2020) on kuollut Keskipohjanmaa.fi.  10.5.2020.
Tityos

Tityos, Tizian, 1548
Tityos oli kreikkalaisessa mytologiassa ktooninen jättiläinen.
Tityos sai alkunsa Zeuksen vieteltyä Elaran. Pelätessään Heraa Zeus piilotti Elaran maan sisään piiloon vaimoltaan. Siellä tämä synnytti hänelle jättiläismäisen pojan,  joka sai nimen Tityos.. Tosin Homeros kertoo ilmeisesti syntymäpaikkaan viitaten Tityroksen olevan Gaian, maan, poika.
Tityos karkasi myöhemmin Zeuksen rakastajattaren Leton kimppuun intohimon puuskassa yrittäen syleillä tätä, mutta Leto kutsui lapsensa Apollonin ja Artemiin apuun, jotka ampuivat Tityoksen kuoliaaksi nuolillaan. Haadeessa häntä rangaistaan kuolleenakin:  hänet on venytetty kattamaan yhdeksän eekkerin ala, ja kaksi korppikotkaa käy syömässä joka päivä hänen sisäelimensä, jotka kasvavat aina yön aikana takaisin.
Hyginus kertoo omassa versiossaan, että Hera lähetti Tityoksen hyökkäämään Leton kimppuun kostoksi tämän suhteesta Zeukseen, mutta kun tämä oli aikeissa ryhtyä tähän, Zeus tappoi hänet salamallaan. Vaikka rangaistus Haadeessa on sama myös tässä muunnelmassa, maksan syö joka päivä käärme lintujen sijasta.
The Escapists 2

| The Escapists 2 |
| --- | --- |

Kehittäjä:  Team 17
Julkaisija:  Team 17
Jakelija:  Steam, GOG.com, Humble Store, Nintendo eShop, Microsoft Store, Epic Games Store, Google Play, App Store ja PlayStation Store
Pelimoottori:  Unity
Julkaistu:   22. elokuuta 2017
Lajityyppi:  simulaatiopeli
Pelimuoto:  yksinpeli, moninpeli
Ikäluokitus:  ESRB: Teini-ikäisille  USK 12 
Alusta:  Linux, macOS, Nintendo Switch, PlayStation 4, Windows, Xbox One
Jakelumuoto:  Digitaalinen jakelu ja digitaalinen lataus
Lisää peliartikkeleitaVideopelien teemasivulla
Infobox OK  : 
The Escapists 2 on Team 17:n kehittämä ja julkaisema simulaatiopeli. Peli on julkaistu 22. elokuuta 2017 Linuxille, macOS:lle ja Windowsille ja se on julkaistu myös Nintendo Switchille, PlayStation 4:lle ja Xbox Onelle.
Peli on jatko-osa The Escapists -pelille.
Jatko-osassa on muun muassa neljän pelaajan moninpeli.
Pelaaminen

Peli on simulaatiopeli, jossa tavoitteena on murtautua ulos vankilasta. Jatko-osassa on mukana moninpeli jaetulla näytöllä ja verkossa, yhteistyömoninpeli sekä vastustajamoodit. Pelihahmojen muokkaamista on myös kehitetty edelleen sekä uusia pakokeinoja ja uusia rakennettavia esineitä.
Aiheesta muualla

The Escapists 2 MobyGamesissa (englanniksi)
Virallinen traileri YouTubessa
Viralliset kotisivut
Saarijärvi (Mänttä-Vilppula, Suluslahti)

| Saarijärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Mänttä-Vilppula
Koordinaatit:  61°58′18″N, 24°25′01″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Ruoveden alue (35.33)
Laskuoja:  Hyrkkösoja 
Järvinumero:  35.337.1.003
Mittaustietoja
Pinnankorkeus:  108,1 m  
Rantaviiva:  3,526 km  
Pinta-ala:  22,918 ha  
Saaria:  2 
 fiSaarijärvi 
Saarijärvi  on Pirkanmaalla Mänttä-Vilppulassa Suluslahden kylän lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 23 hehtaaria ja se on 1,1 kilometriä pitkä ja 550 metriä leveä. Järvellä on kartan mukaan kaksi saarta. Sen rantaviivan pituus on 3,5 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Ruoveden alueella (35.33), jonka Salojärven valuma-alueeseen (35.337) se kuuluu. Järven vedenpinnan korkeus on 108,1 metriä mpy.
Todi Jónsson

| Henkilötiedot |
| --- | --- | --- |
Koko nimi: Todi Adam Jónsson
Syntymäaika: 2. helmikuuta 1972
Syntymäpaikka: Vejle, Tanska
Pelipaikka: hyökkääjä
Pituus: 180 cm
Seura
Seura: eläkkeellä
Junioriseurat
: KÍ Klaksvík IF Lyseng Aarhus GF
Seurat
| Vuodet | Seura | O (M) |
| 1990-91 1992 1993 1994-97 1997-2005 2005-06 2007 | KÍ KÍ B36 Tórshavn Lyngby BK FC Kööpenhamina IK Start Fremad Amager Yhteensä |  ? (?) 17 (4) 10 (3) 76 (18) 167 (54) 36 (4) 7 (0) 313 (83) |
Maajoukkue
| 1991-2005 |  Färsaaret | 45 (9) |
 Seurajoukkueuran tilastot kattavat vain kansalliset sarjat, päivitetty 10. elokuuta 2007.  Maajoukkueuran tilastot päivitetty 10. elokuuta 2007.
Todi Jónsson (s. 2. helmikuuta 1972) on färsaarelainen jalkapalloilija, pelipaikaltaan hyökkääjä. Hän pelaa IK Startin joukkueessa Norjan pääsarjassa Tippeligaenissa. Aikaisemmin hän on edustanut Klaksvíkar Ítróttarfelagia, B36 Tórshavnia, FC Kööpenhaminaa ja Lyngby IF:ää.
Färsaarten maajoukkueessa Jónsson on pelannut 45 ottelua ja on yhdeksällä maalillaan maajoukkueen toiseksi eniten maaleja tehnyt pelaaja.
Shelbyn piirikunta (Tennessee)

Shelbyn piirikunta (engl. Shelby County) on Yhdysvaltojen Tenneseen osavaltiossa sijaitseva piirikunta. Sen väkiluku oli 935 764 vuonna 2018 ja sen pinta-ala on 2 033 neliökilometriä. Piirikunnan hallintokeskus Memphis on myös sen suurin kaupunki.
Väestö

Piirikunnan asukkaista 53,4 prosenttia on mustia, 35,8 prosenttia valkoisia ja 6,36 prosenttia latinalaisamerikkalaisia. 95,8 prosenttia asukkaista on Yhdysvaltain kansalaisia. Piirikunnan väestön keski-ikä on 35,4 vuotta.
Kuvia piirikunnasta

Memphisin kaupunki.
Piirikunnan oikeustalo.
Aiheesta muualla

Kuvia tai muita tiedostoja aiheesta Shelbyn piirikunta (Tennessee) Wikimedia Commonsissa
Rooman valtakunnan talous

Roomalainen kolikko, kuvassa keisari Theodosius I.
Rooman valtakunnan talouden voi kärjistäen sanoa pohjautuneen suunnitelmien puutteeseen. Aikana, jolloin raha-asioita pidettiin Roomassa hienommalle väelle sopimattomana puuhasteluna, ei valtion rahavarojen riittävyyteen kiinnitetty liiemmälti huomiota. Yhteiskunnan konservatiivisuus esti monet välttämättömät uudistukset, ja talous pääsi toistuvasti kriisiytymään.
Tasavallan ajan talousjärjestelmä

Historia
200-luvun kriisi
myöhäisantiikki
Hallinto ja politiikka
kuninkaat
konsulit
keisarit
senaatti
provinssit
Oikeus
Talous
Kulttuuri
kirjallisuus
mytologia
ruoka
tekniikka
Sotahistoria
legioona
Osa artikkelisarjaa
Rooman talousjärjestelmän peruskivi oli maatalous. Tasavallan aikana arviolta 90 prosenttia työskenteli ruoantuotannossa. Maan tuottavuus oli alhainen ja teknistä kehitystä ei juurikaan tapahtunut. Tasavaltalaistraditio korosti itsenäisen yksittäisen talonpojan asemaa. Pientilallisten määrä alkoi laskea tasavallan loppupuolella. Syntyi villoja ja latifundiumeja. Villat olivat keskisuuria useimmiten orjatyövoimalla hoidettuja tiloja, jotka myivät tuotteensa kaupunkeihin. Latifundiumit olivat suurtiloja, joilla sekä viljeltiin että kasvatettiin karjaa. Maan keskittyminen harvoille alkoi näkyä selvästi.
Tasavallan ajan talousjärjestelmä > Orjien ja köyhälistön merkitys

Näkemykset orjien merkityksestä taloudelle vaihtelevat. Toisten mukaan orjien käyttö oli Rooman taloudelle välttämätöntä, kun taas toisten mielestä orjien vahtimisesta ja elättämisestä syntyneet kustannukset itse asiassa tekivät koko järjestelmästä kannattamattoman. Orjien käyttö oli laajamittaista ja kohtelu usein julmaa. Orjien määrä alkoi vähentyä 1. vuosisadasta alkaen, ja orjuus alkoi menettää merkitystään.
Rooman politiikka pyöri kaupunkiköyhälistön ympärillä. Tämän ns. vaalikarjan suostuttelu vaati usein poliitikoilta huomattavia taloudellisia ponnistuksia. Ääniä ostettiin kansankokouksissa ja väkijoukon suosiota tavoiteltiin kuuluisalla leipää ja sirkushuveja -taktiikalla (panem et circenses). Suurimmillaan Rooman ilmaisviljan jakelu annona vei kaiken Sisilian viljan.